CELEX: 32022R0114
Language: hu
Date: 2022-01-26 00:00:00
Title: A Bizottság (EU) 2022/114 végrehajtási rendelete (2022. január 26.) a „SchwabEX-Guard” egyedi biocid termék uniós engedélyezéséről (EGT-vonatkozású szöveg)

2022.1.28.   
               
               
                  HU
               
               
                  Az Európai Unió Hivatalos Lapja
               
               
                  L 19/11
               
            
         A BIZOTTSÁG (EU) 2022/114 VÉGREHAJTÁSI RENDELETE
         (2022. január 26.)
         a „SchwabEX-Guard” egyedi biocid termék uniós engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 44. cikke (5) bekezdésének első albekezdésére,
         mivel:
         
                     (1)
                  
                  
                     2017. március 24-én a Sumitomo Chemical Agro Europe SAS az 528/2012/EU rendelet 43. cikke (1) bekezdésével és a 414/2013/EU bizottsági végrehajtási rendelet (2) 4. cikkével összhangban kérelmet nyújtott be az Európai Vegyianyag-ügynökség (a továbbiakban: Ügynökség) részére az 528/2012/EU rendelet V. mellékletében meghatározott a 18. terméktípusba tartozó „SchwabEX-Guard” elnevezésű, a 414/2013/EU végrehajtási rendelet 1. cikke szerinti azonos egyedi biocid termék engedélyezése iránt. A kérelem BC-PP031247-26 ügyszámon került bejegyzésre a biocid termékek nyilvántartásába (a továbbiakban: nyilvántartás). A kérelemben feltüntették a rokon egyedi referenciatermék (Pesguard® Gel) kérelmének számát is, amely BC-HS027052-37 ügyszámon került bejegyzésre.
                  
               
                     (2)
                  
                  
                     A „SchwabEX-Guard” azonos egyedi biocid termék hatóanyagként piriproxifent és klotianidint tartalmaz, amelyek szerepelnek az engedélyezett hatóanyagoknak az 528/2012/EU rendelet 9. cikkének (2) bekezdésében említett uniós jegyzékében.
                  
               
                     (3)
                  
                  
                     2020. december 17-én az Ügynökség a 414/2013/EU végrehajtási rendelet 6. cikke (1) és (2) bekezdésének megfelelően benyújtotta a Bizottsághoz véleményét (3) és a „SchwabEX-Guard” biocid termék jellemzői összefoglalójának tervezetét.
                  
               
                     (4)
                  
                  
                     Véleményében az ügynökség arra a következtetésre jutott, hogy a „SchwabEX-Guard” biocid termék az 528/2012/EU rendelet 42. cikke (1) bekezdése szerint jogosult az uniós engedélyre, és hogy az azonos egyedi biocid termék és a rokon biocid referenciatermék közötti javasolt eltérések olyan adatokra korlátozódnak, amelyek adminisztratív változtatás tárgyát képezhetik a 354/2013/EU bizottsági végrehajtási rendelet (4) szerint, valamint hogy a „Pesguard® Gel” rokon egyedi referenciatermék értékelése alapján, és a termék jellemzői összefoglalójának tervezetében foglaltaknak való megfelelés esetén az azonos egyedi biocid termék teljesíti az 528/2012/EU rendelet 19. cikkének (1) bekezdésében meghatározott feltételeket.
                  
               
                     (5)
                  
                  
                     2020. december 17-én az Ügynökség az 528/2012/EU rendelet 44. cikke (4) bekezdésének megfelelően az Unió valamennyi hivatalos nyelvén benyújtotta a Bizottsághoz a termék jellemzői összefoglalójának tervezetét.
                  
               
                     (6)
                  
                  
                     A Bizottság egyetért az Ügynökség véleményével, ezért úgy ítéli meg, hogy helyénvaló uniós engedélyt adni a „SchwabEX-Guard” azonos egyedi biocid terméknek.
                  
               
                     (7)
                  
                  
                     A „SchwabEX-Guard” azonos egyedi biocid termék cisz CTAC és diklór-metán nem hatóanyagot tartalmaz, amelyeknek tekintetében a rokon, referenciaként használt egyedi biocid termékre vonatkozó kérelem értékelésére rendelkezésre álló időszak alatt nem lehetett megállapítani, hogy megfelelnek-e az (EU) 2017/2100 felhatalmazáson alapuló bizottsági rendeletben (5) megállapított, az endokrin károsító tulajdonságok meghatározására szolgáló tudományos kritériumoknak. Ezért a cisz CTAC-t és a diklór-metánt további vizsgálatnak kell alávetni. Amennyiben megállapítást nyer, hogy vagy a cisz CTAC, vagy a diklór-metán, vagy mindkettő endokrin károsító tulajdonságokkal rendelkezőnek minősül, a Bizottság mérlegelni fogja, hogy az 528/2012/EU rendelet 48. cikkének megfelelően visszavonja vagy módosítja-e a „SchwabEX-Guard” uniós engedélyét.
                  
               
                     (8)
                  
                  
                     Az e rendeletben előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A RENDELETET:
         
            1. cikk
            A Sumitomo Chemical Agro Europe SAS EU-0025436-0000 engedélyszámon uniós engedélyt kap a „SchwabEX-Guard” azonos egyedi biocid terméknek a biocid termék jellemzőinek a mellékletben szereplő összefoglalójával összhangban történő forgalmazására és felhasználására.
            Az uniós engedély 2022. február 17-től 2026. június 30-ig érvényes.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 414/2013/EU végrehajtási rendelete (2013. május 6.) az 528/2012/EU európai parlamenti és tanácsi rendeletnek megfelelően az azonos biocid termékek engedélyezésére szolgáló eljárás meghatározásáról (HL L 125., 2013.5.7., 4. o.).
         
            (3)  Az ECHA 2020. december 17-i véleménye a „SchwabEX-Guard” azonos biocid termék uniós engedélyezéséről, https://echa.europa.eu/opinions-on-union-authorisation/echa
         
            (4)  A Bizottság 354/2013/EU végrehajtási rendelete (2013. április 18.) az Európai Parlament és a Tanács 528/2012/EU rendeletének megfelelően engedélyezett biocid termékekkel kapcsolatos változtatásokról (HL L 109., 2013.4.19., 4. o.).
         
            (5)  A Bizottság (EU) 2017/2100 felhatalmazáson alapuló rendelete (2017. szeptember 4.) az endokrin károsító tulajdonságok meghatározására szolgáló tudományos kritériumoknak az 528/2012/EU európai parlamenti és tanácsi rendelet alapján történő megállapításáról (HL L 301., 2017.11.17., 1. o.).
      
      
         
            MELLÉKLET
            
               A biocid termék jellemzőinek összefoglalója
            
            SchwabEX-Guard
            18. terméktípus – Rovarölő és atkaölő szerek, valamint más ízeltlábúak elleni védekezésre használt szerek (Kártevők elleni védekezésre használt szerek)
            Engedélyszám: EU-0025436-0000
            R4BP eszközszám: EU-0025436-0000
            1.   ADMINISZTRATÍV INFORMÁCIÓK
            
            1.1.   A termék kereskedelmi neve(i)
            
            
                        Kereskedelmi név
                     
                     
                        SchwabEX-Guard
                     
                  1.2.   Engedélyes
            
            
                        Az engedélyes neve és címe
                     
                     
                        Név
                     
                     
                        Sumitomo Chemical Agro Europe SAS
                     
                  
                        Cím
                     
                     
                        Parc d’ Affaires de Crécy 10A, rue de la Voie Lactée, 69370 Saint Didier au Mont d’Or Franciaország
                     
                  
                        Engedélyszám
                     
                     
                        EU-0025436-0000
                     
                  
                        
                           R4BP eszközszám
                        
                     
                     
                        EU-0025436-0000
                     
                  
                        Az engedélyezés dátuma
                     
                     
                        2022. február 17.
                     
                  
                        Az engedély léjáratának dátuma
                     
                     
                        2026. június 30.
                     
                  1.3.   A termék gyártója (gyártói)
            
            
                        A gyártó neve
                     
                     
                        McLaughlin Gormley King Company (MGK)
                     
                  
                        A gyártó címe
                     
                     
                        8810 10th Avenue North, MN 55427 Minneapolis Egyesült Államok
                     
                  
                        Gyártási helyek
                     
                     
                        McLaughlin Gormley King Company, 4001 Peavey Road, MN 55318 Chaska Egyesült Államok
                     
                  1.4.   A hatóanyag(ok) gyártója/gyártói
            
            
                        Hatóanyag
                     
                     
                        (E)-1-(2-klór-1,3-tiazol-5-ilmetil)-3-metil-2-nitroguanidin (Klotianidin)
                     
                  
                        A gyártó neve
                     
                     
                        Sumitomo Chemical Co. Ltd.
                     
                  
                        A gyártó címe
                     
                     
                        27-1, Shinkawa 2-chome, Chuo-ku, 104-8260 Tokyo Japán
                     
                  
                        Gyártási helyek
                     
                     
                        Sumitomo Chemical Company LTD, Oita Works, 2200, Tsurusaki, Oita City” 870-0106 Oita Japán
                     
                  
               
            
                        Hatóanyag
                     
                     
                        Piriproxifen
                     
                  
                        A gyártó neve
                     
                     
                        Sumitomo Chemical Co. ltd.
                     
                  
                        A gyártó címe
                     
                     
                        27-1, Shinkawa 2-chome, Chuo-ku, 104-8260 Tokyo Japán
                     
                  
                        Gyártási helyek
                     
                     
                        Sumitomo Chemical Company LTD, Misawa Works, Aza-Sabishirotaira, Oaza-Misawa, Misawa” 033-0022 Aomori Japán
                     
                  2.   A TERMÉK ÖSSZETÉTELE ÉS A FORMULÁCIÓ TÍPUSA
            
            2.1.   A termék minőségi és mennyiségi összetétele
            
            
                        Triviális név
                     
                     
                        IUPAC-név
                     
                     
                        Funkció
                     
                     
                        CAS-szám
                     
                     
                        EK-szám
                     
                     
                        Tartalom (%)
                     
                  
                        (E)-1-(2-klór-1,3-tiazol-5-ilmetil)-3-metil-2-nitroguanidin (Klotianidin)
                     
                     
                         
                     
                     
                        Hatóanyag
                     
                     
                        210880-92-5
                     
                     
                        433-460-1
                     
                     
                        0,526 
                     
                  
                        Piriproxifen
                     
                     
                        4-phenoxyphenyl (RS)-2-(2- pyridyloxy)propyl ether
                     
                     
                        Hatóanyag
                     
                     
                        95737-68-1
                     
                     
                        429-800-1
                     
                     
                        0,515 
                     
                  
                        Ecetsav
                     
                     
                        Etánsav
                     
                     
                        Nem hatóanyag
                     
                     
                        64-19-7
                     
                     
                        200-580-7
                     
                     
                        0,3 
                     
                  
                        Kálium-szorbát
                     
                     
                        kálium (E, E)-hexa-2,4-dienoát
                     
                     
                        Nem hatóanyag
                     
                     
                        24634-61-5
                     
                     
                        246-376-1
                     
                     
                        0,5 
                     
                  2.2.   Az előállítás típusa
            
            RB – Csalétek (felhasználásra kész)
            3.   FIGYELMEZTETŐ ÉS ÓVINTÉZKEDÉSEKRE VONATKOZÓ MONDATOK
            
            
                        Figyelmeztető mondatok
                     
                     
                        Allergiás bőrreakciót válthat ki.
                        Nagyon mérgező a vízi élővilágra, hosszan tartó károsodást okoz.
                     
                  
                        Óvintézkedésre vonatkozó mondatok
                     
                     
                        HA BŐRRE KERÜL:Lemosás bő vízzel.
                        Bőrirritáció vagy kiütések megjelenése esetén:Orvosi ellátást kell kérni.
                        Védőkesztyű használata kötelező.
                        Kerülni kell az anyagnak a környezetbe való kijutását.
                        A edény elhelyezése hulladékként: a helyi előírásoknak megfelelően.
                        A kiömlött anyagot össze kell gyűjteni.
                     
                  4.   ENGEDÉLYEZETT FELHASZNÁLÁS(OK)
            
            4.1.   A felhasználás leírása
            
            
               1. táblázat
            
            
               # 1 – Szakember általi felhasználásra – fehasználásra kész csalétek használata használata
            
            
                        Terméktípus
                     
                     
                        18. terméktípus – Rovarölő és atkaölő szerek, valamint más ízeltlábúak elleni védekezésre használt szerek (Kártevő elleni védekezésre használt szerek)
                     
                  
                        Az engedélyezett felhasználás pontos leírása, amennyiben indokolt
                     
                     
                        Rovarirtó
                     
                  
                        Célorganizmus(ok) (beleértve a fejlődési szakaszt is)
                     
                     
                        Tudományos név: Blattella germanica
                        Közhasználatú név: German cockroach
                        Fejlődési szakasz: Nimfák
                        Tudományos név: Blattella germanica
                        Közhasználatú név: German cockroach
                        Fejlődési szakasz: Ivarérett egyedek
                        Tudományos név: Supella longipalpa
                        Közhasználatú név: Brown-banded cockroach
                        Fejlődési szakasz: Nimfák
                        Tudományos név: Supella longipalpa
                        Közhasználatú név: Brown-banded cockroach
                        Fejlődési szakasz: Ivarérett egyedek
                        Tudományos név: Blatta orientalis
                        Közhasználatú név: Oriental Cockroach
                        Fejlődési szakasz: Nimfák
                        Tudományos név: Blatta orientalis
                        Közhasználatú név: Oriental Cockroach
                        Fejlődési szakasz: Ivarérett egyedek
                        Tudományos név: Periplaneta americana
                        Közhasználatú név: American Cockroach
                        Fejlődési szakasz: Nimfák
                        Tudományos név: Periplaneta americana
                        Közhasználatú név: American Cockroach
                        Fejlődési szakasz: Ivarérett egyedek
                     
                  
                        Felhasználási terület
                     
                     
                        Beltéri
                        Résekben és repedésekben, illetve emberek és háziállatok számára nem hozzáférhető, rejtett helyeken: hűtőszekrények, szekrények és polcok mögött, konyhai berendezések alatt, elektromos vezérlőszekrényekben, üregekben és csővezetékekben, fürdőszobai szerelvények alatt stb.
                     
                  
                        Az alkalmazás módja(i)
                     
                     
                        Módszer: Csalétek alkalmazása
                        Részletes leírás:
                        Felhasználásra kész rovarirtó géles csalétek csótányok ellen a közegészségügy számára
                     
                  
                        Alkalmazási arány(ok) és gyakoriság
                     
                     
                        Alkalmazási arány: A SchwabEX-Guard körülbelül 4 mm átmérőjű pöttyökben kell alkalmazni (az egyes pöttyök mintegy 0,032 g csalétket tartalmaznak).
                        Súlyos fertőzöttség esetén, ahol nagyobb csótányfajok (B. orientalis vagy P. americana) vannak jelen, továbbá különösen szennyezett vagy zsúfolt térben, illetve olyan helyen, ahonnan az alternatív élelmiszerforrások nem távolíthatók el teljesen, nagyobb kihelyezési arányt kell alkalmazni (például az enyhe fertőzöttség esetén ajánlott négyzetméterenkénti 1 pötty helyett 2 pöttyöt).
                        Hígítás (%): 0
                        A kezelések száma és időzítése:
                        
                                    —
                                 
                                 
                                    Enyhe fertőzöttség: négyzetméterenként 1–2 (0,032–0,064 g) pötty
                                 
                              
                                    —
                                 
                                 
                                    Közepes fertőzöttség: négyzetméterenként 3–6 (0,096–0,192 g) pötty
                                 
                              
                                    —
                                 
                                 
                                    Súlyos fertőzöttség: négyzetméterenként 6–10 (0,192–0,320 g) pötty
                                 
                              Évente legfeljebb 11 alkalommal alkalmazható.
                     
                  
                        Felhasználói kör
                     
                     
                        Foglalkozásszerű felhasználó
                     
                  
                        Csomagolási méretek és csomagolóanyagok
                     
                     
                        30 g polipropilén (PP) fecskendő
                        Csavaros felsőkupak Nagysűrűségű polietilén (HDPE)
                     
                  4.1.1.   Felhasználásra vonatkozó specifikus előírások
            
            Lásd az általános használati útmutatót
            4.1.2.   Felhasználásra vonatkozó specifikus kockázatcsökkentő intézkedések
            
            Lásd az általános használati útmutatót
            4.1.3.   A felhasználás során valószínűsíthető közvetlen vagy közvetett hatások részletei, az elsősegély-nyújtási előírások és a környezet védelmét célzó óvintézkedések
            
            Lásd az általános használati útmutatót
            4.1.4.   A felhasználástól függően a termék és csomagolása biztonságos ártalmatlanítására vonatkozó előírások
            
            Lásd az általános használati útmutatót
            4.1.5.   A felhasználástól függően a termék tárolási feltételei és eltarthatósági ideje szokásos tárolási feltételek mellett
            
            Lásd az általános használati útmutatót
            5.   ÁLTALÁNOS HASZNÁLATI UTASÍTÁS (1)
            
            5.1.   Használati utasítások
            
            Használat előtt minden esetben olvassa el a címkét vagy az útmutatót, és tartsa be/kövesse az azokon szereplő összes előírást.
            Ne tegye ki a gélcseppeket napsütés vagy hő (pl. radiátor) hatásának.
            A SchwabEX-Guard tartalmazó előtöltött műanyag palack kizárólag a mellékelt dugattyús gélkihelyezővel vagy egy kártevőirtásban használatos, cselétek kihelyezésére szolgáló speciális eszközzel alkalmazható. A kihelyező eszköz használatáról tájékozódjon a gyártó használati útmutatójában.
            Fecskendezze a csalétket résekbe, repedésekbe, üregekbe, illetve az emberek és háziállatok számára nem hozzáférhető, rejtett helyekre, amelyek alkalmasak arra, hogy ott rovarok éljenek, táplálkozzanak és szaporodjanak. Ezek jellemzően meleg/nedves és sötét helyek (például hűtőszekrények, szekrények és polcok mögött, konyhai berendezések alatt, elektromos vezérlőszekrényekben, üregekben és csővezetékekben, fürdőszobai szerelvények alatt stb.) Kezelés előtt ajánlatos szemrevételezéssel vagy csapdák kihelyezésével meggyőződni a fertőzöttség mértékéről. Távolítsa el az alternatív élelemforrásokat, és a csalétket különálló pöttyökként helyezze ki a csótányok aktivitási helyein. A terméket kizárólag gyermekek és háziállatok számára nem hozzáférhető helyeken alkalmazza.
            Ne helyezze ki a SchwabEX-Guard vízzel érintkezésbe kerülő vagy rendszeresen tisztított helyekre. A SchwabEX-Guard egyszeri fogyasztását követően a csótányok általában néhány órán belül elpusztulnak. A fertőzött területeken jellemzően a kezelést követő 24 órán belül válnak láthatóvá a csótánytetemek.
            Vegye le a zárókupakot a fúvókáról, érintse a fúvóka tetejét a kezelni kívánt felülethez, majd nyomja be a gélkihelyezőt. A kezelés befejezését követően helyezze vissza a zárókupakot az adagolóra.
            A csalétek a nem zsíros, nem szennyezett felületeken is megtapad, és amíg látható módon jelen van, puha és vonzó marad a csótányok számára.
            1–2 hét elteltével szemrevételezéssel ellenőrizze a kezelt felületeket. Amennyiben súlyos fertőzöttség esetén az első kezelés során kihelyezett csalétket elfogyasztották, és még mindig vannak élő csótányok, szükség lehet a SchwabEX-Guard másodszori kihelyezésére.
            Az első kezelést követő 2–4 héten belül ajánlott másodszor is szemrevételezni a kihelyezett csalétkeket. Ha a gélpöttyök már nem láthatók, a fertőzöttségi szintnek (enyhe, közepes vagy súlyos) megfelelően helyezze ki ismét a csalétket. Mielőtt teljesen elfogyasztanák a teljes gélpöttyöt, helyezzen ki új csalétket, nehogy a csótányok visszatérjenek.
            Értesítse a nyilvántartásba vétel jogosultját, ha a kezelés hatástalan.
            A kifolyt terméket és annak maradványait vegyi hulladékként kell eltávolítani.
            Ügyeljen arra, hogy ne helyezze a gélt szabadon hozzáférhető felületre. Amennyiben a gél szabadon hozzáférhető felületre kerül, távolítsa el papír törlőkendővel, és eldobható nedves törlőkendővel tisztítsa meg a felületet.
            Helyzetfelmérés során vizsgálja meg a kihelyezett gélt, és szükség szerint helyezzen ki egy új adag csalétket.
            Ne helyezze a csalétket rendszeresen felmosott helyekre, mivel a felmosás a gélt is eltávolítja. Ne helyezze a terméket olyan elektromos berendezésre vagy berendezésbe, amely esetén áramütésveszély áll fenn. A csalétek foltot hagyhat, ezért ne helyezze textíliára és ruhára.
            5.2.   Kockázatcsökkentő intézkedések
            
            A termék kezelése során viseljen vegyi anyagoknak ellenálló védőkesztyűt (a kesztyű anyagát az engedély jogosultjának kell meghatároznia a termékadatok között).
            Ne helyezze a csalétket olyan helyre, ahol riasztószerként működő rovarirtót használtak anélkül, hogy eldobható nedves törlőkendővel alaposan megtisztította volna a felületet. A csalétek kihelyezését követően ne alkalmazzon riasztószerként működő rovarirtót.
            Ne alkalmazza közvetlenül élelmiszeren, állateledelen és italon vagy ezek közelében, továbbá valószínűsíthetően élelmiszerrel, állateledellel, itallal vagy állattal közvetlen érintkezésbe kerülő felületeken és eszközökön.
            Kiömlött terméket és annak maradványait vegyi hulladékként kell kezelni.
            Ne helyezze a gélt szövetre vagy szőnyegre, mert foltot hagyhat bizonyos nedvszívó anyagokon. A foltképződés megakadályozása érdekében a kicsöppent gélt azonnal törölje fel eldobható nedves törlőkendővel.
            A tisztításhoz használt anyagokat a szilárdhulladékokkal együtt kell ártalmatlanítani.
            5.3.   Várható közvetlen vagy közvetett hatások részletes leírása, az elsősegélynyújtási előírások és a környezetvédelmi óvintézkedések
            
            A méhekre veszélyes klotianidint tartalmazó biocid termék
            Elsősegély-nyújtási utasítások
            Bőrrel való érintkezés esetén: Haladéktalanul távolítsa el a szennyezett ruházatot, valamint vízzel és szappannal mossa le az érintett bőrfelületet. Ha a bőrirritáció továbbra is fennáll, forduljon orvoshoz.
            Szembe kerülés esetén: Tünetek jelentkezésekor vízzel öblítse ki a szemét. Ha kontaktlencsét visel, és könnyen kivehető, akkor távolítsa el a lencséket. Konzultáljon egy TOXIKOLÓGIAI KÖZPONTTAL vagy egy orvossal.
            Szervezetbe jutás: Lenyelés esetén: Tünetek jelentkezésekor konzultáljon egy TOXIKOLÓGIAI KÖZPONTTAL vagy egy orvossal.
            Belélegzés esetén: nem alkalmazandó.
            Legfontosabb akut és késleltetett tünetek és hatások
            Szem: Ideiglenes szemirritációt okozhat.
            Sürgős környezetvédelmi óvintézkedések
            Kerülje a termék környezetbe kerülését.
            5.4.   A termék és csomagolása biztonságos ártalmatlanítására vonatkozó előírások
            
            Csak az üres tárolódoboz/csomagolás hasznosítható újra.
            A csomagolás ártalmatlanítása során mindenkor tartsa be a hulladékártalmatlanításra vonatkozó jogszabályokat és a helyi/regionális hatósági előírásokat.
            5.5.   A termék tárolási feltételei és eltarthatósági ideje szokásos tárolási feltételek mellett
            
            Fagytól védve tartandó. Ne tárolja közvetlen napfénynek kitett helyen.
            Bontatlan csomagolásban minőségét megőrzi: 2 évig.
            6.   EGYÉB INFORMÁCIÓK
            
            
               (1)  Az e szakasz szerinti használati utasítás, kockázatenyhítési intézkedések és egyéb használati utasítások érvényesek bármely engedélyezett felhasználás vonatkozásában.